alexandrainst/scandi-wiki huggingface dataset:
Alfredo Carricaberry

Alfredo Carricaberry (født 8. oktober 1900, død 23. september 1942 i Buenos Aires) var en argentinsk fotballspiller som deltok i de olympiske leker 1928 i Amsterdam.

Carricaberry vant en olympisk sølvmedalje i fotball under sommer-OL 1928 i Amsterdam. Han var med på det argentinske laget som kom på andreplass i fotballturneringen bak . Argentinas vei til finalen var seier over  med 11-2, seier mot   i kvartfinalen med 6-3 og i semifinalen beseiret de  med 6-0. I finalen møtte de Uruguay og kampen endte 1-1. Ny finalekamp tre dager senere, 13. juni, som de tapte med 1-2 og Uruguay forsvarte sin olympiske tittel fra forrige OL i Paris.
   
Han spilte tolv landskamper for Argentinas herrelandslag i fotball i perioden 1922 til 1931 og scoret fire mål. Carricaberry spilte 274 kamper for klubben San Lorenzo og scoret 104 mål.

OL-medaljer 
 1928  Amsterdam -  Sølv i fotball  Argentina

Referanser

Eksterne lenker 
 

Argentinske fotballspillere
Medaljevinnere under Sommer-OL 1928
Deltakere for Argentina under Sommer-OL 1928
Fotballspillere under Sommer-OL 1928
Fotballspillere for CA San Lorenzo de Almagro
Personer fra provinsen Entre Rios
Fødsler i 1900
Dødsfall i 1942
Olympiske medaljevinnere i fotball
Hurtigløp på skøyter under Vinter-OL 1956 – 1500 meter menn

1 500 meter hurtigløp på skøyter var en øvelse under Vinter-OL 1956. Øvelsen ble avholdt på naturis på Misurinasjøen. Konkurransen startet mandag den 30. januar 1956 klokken 14.00 og ble avsluttet klokken 16.05.

54 skøyteløpere fra 18 nasjoner deltok i øvelsen.

Medaljevinnere 
Det var ingen sølvmedaljevinner da Jevgenij Grisjin og Jurij Mikhajlov delte førsteplassen. Toivo Salonen fra Finland vant bronsemedaljen.

Rekorder 
Dette var gjeldende rekorder verdens og olympisk rekorder (i sekunder) før Vinter-OL i 1956.

(*) Rekorden ble satt på høylandsbane (mer enn 1 000 meter over havet) og på naturis.

I første par satte Toivo Salonen ny olympisk rekord med 2.09,4. Jevgenij Grisjin som løp i det ellevte paret forbedret verdensrekorden til 2.08,6. I det tolvte paret tangerten Jurij Mikhajlov verdensrekord.

Resultater 

Kees Broekman kom på 14.-plass fordi han gikk i 18. par med Bertil Eng og ble dømt etter i parløpet. Pierre Huylebroeck fullførte ikke etter et fall.

Finske Kauko Salomaa var først satt opp i par nr 10 med tsjekkoslovakiske Bohumil Jauris, men ble byttet ut med japanske Yoshitaki Hori etter offisiell partrekning.

Referanser

Eksterne lenker 
 
  Offisiell olympisk rapport 
  Speed Skating at the 1956 Cortina d'Ampezzo Winter Games: Men's 1,500 metres  på Sports-reference.com/olympics
  result: Olympic Winter Games 1956 · Men · 1.500 Meter Resultater på SpeedSkatingNews.info
  Results of the 1956 Olympic Winter Games 1500 meters Men.
  Results Olympic Games 1955/1956 Men - 1500m : 30 Jan 1956 - Cortina d'Ampezzo på www.ISU.html.infostradasports.com
  Speed Skating - 1956 Olympic Games - Results Men's 1500 m - 30th January på The-Sports.org
    

Hurtigløp på skøyter under Vinter-OL 1956
Artikler i skøytesportprosjektet
OE

OE eller Oe kan vise til:

Bokstaver
Œ eller œ, er en sammensetting av o og e benyttet i moderne fransk og mellomalderlatin 
Ö, latinsk bokstav som av og til representerer 'oe'
Ø, nordeuropeisk og samisk vokal
Ө, en bokstav i det kyrilliske alfabetet

Steder
Oe i Estland, en landsby i Estland
Ōe i Yamagata, en by i Japan
Oe i Tokushima, et tidligere distrikt i Japan
Ōe i Kyoto, en tidligere by i Japan

Navn
 Kenzaburo Oe, japansk forfatter
 Sueo Oe, japansk idrettsutøver

Symboler
°Oe, et mål på Oechsle-skalaen for tetthet i væske
Oersted (Oe), en enhet for magnetisk feltstyrk
David Jassy

David Moses Jassy (født 11. april 1974 i Solna, Sverige av en mor fra Estland og en far fra Gambia) er en svensk musiker, låtskriver, og musikkprodusent. Han var med i den svenske R&B hiphop-duoen Navigators i 1990-årene. Etter at hiphop-duoen Navigators ble oppløst, har Jassy fortsatt med musikken som eier av Jassy World Entertainment.[2] David Jassy har blant annet skrevet och produsert låtar med Ashley Tisdale, Sean Kingston, Charice (Jake Zyrus), Iyaz, Mohombi, Heidi Montag, No Angels, Ilya Salmanzadeh og Darin.

Den 4. mars 2010 ble han i Los Angeles dømt for forsettelig drap på John Osnes, en norskættet pianist fra Minnesota men bosatt i New York. Han fikk fra femten år til livstid. Jassy kan tidligst bli benådet i 2024. 

Jassys straff ble redusert av guvernør Gavin Newsom den 28. mars 2020.

David Jassy har en sønn født i 1997 i Sverige.

Diskografi 
Album (med Navigators)
 1999 – Daily Life Illustrators

Singler (med Navigators)
 1998 – «Come into My Life»
 1998 – «I Remember»
 1999 – «Superstar»

Singler (solo)
 2009 – «Exit»
 2017 – «Freedom» (utgitt 13. mai 2018)

Referanser

Eksterne lenker 
 
 
 
 David Jassys blogg på blogspot
 David Jassys blogg på WordPress

Personer fra Solna kommun
Svenske låtskrivere
Svenske sangere
Svensker dømt for forbrytelser
Personer dømt for drap
Crispus Attucks

Crispus Attucks (født 1723 i Framingham i Massachusetts, død 5. mars 1770 i Boston) var i den første gruppen på fem personer som ble drept i Bostonmassakren i Boston i kolonien Massachusetts. 

Han blir ofte nevnt som den første martyren av Den amerikanske uavhengighetskrigen og den eneste av de drepte under Bostonmassakren som senere er husket. Han ble ansett som en viktig kilde til inspirasjon i amerikansk historie.

Liv og virke

Bakgrunn 
Det er ikke så mye som er kjent om Attucks før hans død i Bostonmassakren. To sentrale kilder fra hendelsene, som ble offentliggjort i 1770 beskriver ham ikke som «neger» eller «svart» mann. 

Den første rapporten som ble utarbeidet av bymyndighetene i Boston, med navnet «A Short Narrative of the Horrid Massacre», inneholdt rundt hundre øyevitne-beskrivelser over hva de så 5. mars 1770. 

Den andre kilden, «The Trial of William Wemms», henviser mer enn et dusin ganger til Attucks som en «mulatt» eller «molatto», og et vitne hevder han var en indianer, en annen beskriver ham bare som en «høy mann», og en annen som en «kraftig mann». Mens forkjempere for avskaffelse av slaveriet utover på 1800-tallet fokuserte på hans afrikanske bakgrunn, ble han tilsynelatende av hans samtidige i Boston sett på å ha en blandet etnisk bakgrunn.

Rolle i nordamerikansk uavhengighetskamp 
Det var først tidlig på 1800-tallet, da abolisjonismen fikk medvind i Boston, at Attucks ble fremhevet som et eksempel på en afroamerikaner som hadde spilt en heroisk rolle i den amerikanske historie, og slik skapte historien om Attucks' bakgrunn.  Siden Crispus Attucks hadde Wampanoag forfedre har hans historie også betydning for mange indianere i Amerika.

Referanser

Eksterne lenker 
 Crispus Attucks: The Original Patriot US Army's The Story of America's Black Patriots
 Africans in America biography
 Africans in America at PBS.org
 Crispus Attucks at AfricaWithin.com
 Crispus Attucks Association, Inc.
 The Murder of Crispus Attucks Library of Congress exhibit, including trial documents.
 Trial Documents at Framingham.com

Personer fra den amerikanske uavhengighetskrigen
Afroamerikanere
Personer fra Framingham i Massachusetts
Fødsler i 1723
Dødsfall i 1770
Hurtigløp på skøyter under Vinter-OL 1936 – 500 meter herrer

500 meter hurtigløp på skøyter var en øvelse under Vinter-OL 1936 som ble avholdt tirsdag, 11. februar 1936.

36 skøyteløpere fra 14 nasjoner deltok i øvelsen.

Medaljevinnere

Rekorder 
Dette var gjeldende rekorder verdens og olympisk rekorder (i sekunder) før Vinter-OL i 1936.

(*) Rekorden ble satt på naturis.

(**) Rekorden ble tangert under øvelsen med fellesstart.
 
Ivar Ballangrud tangerte den olympiske rekorden med 43,4.

Resultater

Referanser

Eksterne lenker 
 
 Offisiell olympisk rapport
   

Hurtigløp på skøyter under Vinter-OL 1936
Artikler i skøytesportprosjektet
Ljudmila Petrusjevskaja

Ljudmila Stefanovna Petrusjevskaja (russisk: Людмила Стефановна Петрушевская, født i Moskva 26. mai 1938) er en russisk forfatter og dramatiker.

Biografi 
Petrusjevskaja ble født i Moskva. Krigsårene var vanskelige, og en tid bodde hun på et barnehjem i nærheten av Ufa. Senere vendte hun tilbake til Moskva, hvor hun studerte journalistikk ved Statsuniversitetet. Etter fullført utdanning jobbet hun som journalist og fra 1972 som redaktør i sovjetisk fjernsyn. Samme år fikk hun publisert sin første novelle i tidsskriftet Aurora og året etter ble hennes første teaterstykke satt opp på et studentteater i Moskva. Hun hadde imidlertid problemer med sensuren og det gikk mer enn ti år før hennes neste tekst ble publisert. Teaterstykkene ble gjerne tatt av plakaten etter noen få opptredener. Petrusjevskaja fortsatte imidlertid å skrive og fra midten av 1980-tallet ble det lettere å få satt opp teaterstykkene og fra 1988 kunne hun publiseres fritt. På 1990-tallet begynte hun også å eksperimentere med nye sjangre som poesi og kortprosa. Petrusjevskaja er også en anerkjent sanger.

Petrusjevskajas forfatterskap 
Petrusjevskaja har skrevet mye i mange sjangre: noveller, kortromaner, skuespill, fortellinger med fantastiske og magiske innslag, moderne eventyr og billedbøker. Hun har også laget tegneserier og animasjonsfilm. Verkene hennes er oversatt til mer enn 30 språk. Hun er kjent som en mester i sjangeren tsjernukha, som er en dyster naturalistisk litteratur som preget russisk litteratur på slutten av 1980-tallet, da sensuren ble opphevet. Den var en reaksjon mot den fortielsen som hadde preget den sovjetiske litteraturen. I tillegg preges hennes forfatterskap av svært presise beskrivelser av kvinneskjebner, gjerne fra vanskeligstilte familier i sosial nød. Presisjonen hindrer henne dog ikke i å ta i bruk groteske og absurde virkemidler.

Utvalgt bibliografi 
 Det var en gang en jente som la an på svogeren sin, og så hengte han seg. Kjærlighetshistorier, Solum, 2016, oversatt av Hege Susanne Bergan
 Det var en gang en kvinne som forsøkte å drepe naboens barn. Skremmende eventyr, Cappelen Damm, 2012, oversatt av Hege Susanne Bergan
 Tiden er natt (Время ночь, 1992, kortroman), på norsk 2010, Cappelen Damm i serien Petrusjka, oversatt av Isak Rogde
 Nummer en, eller I de andre mulighetenes hager (Номер Один, или В садах других возможностей, 2004, roman)
 Hendelser i Sokolniki: Fortellinger fra en annen virkelighet (Случай в Сокольниках: Рассказы из иной реальности, noveller)

Om Petrusjevskaja på norsk 
 Marit Bjerkeng, 2009, "To stemmer i russisk samtidslitteratur", Marg 4, s. 50–53.

Referanser

Eksterne lenker 
 
 
  Petrusjevskajas blogg på Snob.ru

Sovjetere
Russiske dramatikere
Personer fra Moskva
Gunvald Engelstad

Gunvald Engelstad (født 10. mai 1900 i Øksendal på Nordmøre, død 18. september 1972) var Arbeiderpartipolitiker. Han var ordfører i Verran 1935–1942 og stortingsrepresentant for Nord-Trøndelag 1945–1965. Han var også konstituert ordfører i Verran fra freden i mai 1945 og ut året.

Privatliv 
Han ble født på småbruket Engelstad i Øksendal som sønn av gårdbruker og smed Edvard Gustavsen Engelstad og Marit Ivarsdatter Smistad. Faren kom fra Lardal som smed, og gården ble utskilt fra morfarens gård, Smistad, i 1896.

Etter fortsettelsesskolen var Gunvald Engelstad gårdsarbeider, og gikk i lære som smed 1915–1916. Fra 1920 var han smed og reparatør ved ulike anlegg, og kom i løpet av 1920-årene til Nord-Trøndelag, hvor han var reparatør ved Follafoss Tresliperi 1925–1940 og smed i veivesenet 1940–1943.

Politisk liv 
Engelstad var formann i Verran-avdelingen av Norsk Arbeidsmandsforbund og Norsk Papirindustriarbeiderforbund fra 1920-årene, og satt som formann i Verran AUF 1928–1933, Inntrøndelag AUF 1929–1940 og Verran arbeiderparti 1931–1934, foruten medlem av AUFs landsstyre 1938–1940. Engelstad var ordfører i Verran 1935–1942 og fra freden i 1945 til nytt kommunevalg samme høst. På samme måte som andre ordførere sendte han i 1941 en rapport til Innenriksdepartementet om hvordan aprildagene i 1940 hadde forløpt. Disse rapportene ble offentliggjort i april 2020.

I 1943 ble han arrestert av okkupasjonsmakten, og satt fengslet på Falstad, Vollan og Grini frem til frigjøringen i 1945. I 1945 fungerte han også som formann i Inntrøndelag arbeiderparti, og stod sentralt i å gjenreise partiorganisasjonen i Trøndelagsfylkene allerede fra fangenskapet på Grini.

Engelstad var innvalgt på Stortinget fra Nord-Trøndelag 1945–1965, og satt i Stortingets finans- og tollkomité 1945–1949 og Stortingets skog-, vassdrags- og industrikomité 1950–1965. Engelstad var styremedlem i A/S Fosdalens Bergverk 1946–1970, de siste 18 årene som styrets viseformann.

Referanser

Eksterne lenker 
 

Stortingsrepresentanter fra Ap
Stortingsrepresentanter for Nord-Trøndelag
Stortingsrepresentanter 1961–1965
Stortingsrepresentanter 1958–1961
Stortingsrepresentanter 1954–1957
Stortingsrepresentanter 1950–1953
Stortingsrepresentanter 1945–1949
Ordførere i Verran
Ap-ordførere i Nord-Trøndelag
Personer fra Sunndal kommune
Intility

Intility er et norsk IT-selskap og leverandør av IT-driftstjenester. Selskapet ble etablert i 2000. Intility holder til i Schweigaards gate 39 på Grønland (Oslo). Selskapet har også avdelingskontorer i Trondheim, Bergen og Stockholm. Per juni 2021 har firmaet over 400 ansatte.

Historikk 
Selskapet ble grunnlagt våren 2000 av Trygve Skibeli, som hadde bakgrunn fra IBM. Andreas Hisdal overtok våren 2015 stillingen som daglig leder etter Erik Bakkejord, en av grunnleggerne av det norske, nettbaserte rekrutteringsselskapet Stepstone (opprinnelig JobShop). Bakkejord ble fra samme tidspunkt arbeidende styreleder i selskapet.

Sponsorater 
I 2017 offentliggjorde fotballklubben Vålerenga at deres nye arena skulle bære navnet Intility Arena. Det samme budskapet ble gitt i en pressemelding fra Intility. Navngivningen bygget på en avtale mellom Vålerenga og Intility om at Intility i en periode på ti år skulle betale en større sum penger til sportsklubben.

Referanser

Eksterne lenker 
 

Selskaper etablert i 2000
Norske IT-konsulentselskaper
IT-organisasjoner
Storflåtan

Storflåtan er et vann i Ringerike kommune i Viken. Det ligger i Krokskogen og er en del av Lysakerelvas nedbørfelt.

Flere skiløyper krysser vannet, deriblant løypa til Grenaderløpet. Både nord og øst for vannet finnes det skogsbilveier og vannet er derfor lett tilgjengelig for syklister. Storflåtan gård ligger øst for vannet. Demning ved utløpet i øst mot Vesleflåtan. Storflåtan inngår i Oslomarkavassdragene. Tømmer fra Steinsfjorden ble tidligere transportert gjennom Oslomarka over blant annet Damtjern over i Storflåtan og videre over til sagbrukene ved Bogstadvannet.

Referanser

Eksterne lenker 
 Skiforeningen om Storflåtan
 Dybdekart hos NVE

Innsjøer i Ringerike
Nordmarka
Ørjan Bøe Thygesen

Ørjan Bøe Thygesen (født 7. november 1989) er en tidligere norsk fotballspiller, som blant annet har vært målvakt for Tiller etter tidligere å ha spilt for Ranheim i Adeccoligaen. Han kom til Ranheim fra Pors Grenland under overgangsvinduet vinteren 2010.

Thygesen har også spilt for Odd Grenlands juniorer og moderklubben Siljan.

Eksterne lenker
 Spillerstatistikk på altomfotball.no
 Spillerstatistikk på NIFS.no

Norske fotballspillere
Fotballspillere for Pors Grenland Fotball
Fotballspillere for Ranheim Fotball
Fotballspillere for Tiller IL
Fotballspillere for Nardo FK
Fødsler i 1989
Ankenes alpinanlegg

Ankenes alpinanlegg er et alpinanlegg på Ankenes, like sør om Narvik i Nordland. Anlegget har 8 nedfarter og 2 heiser. Alpinanlegget ble etablert i 1972, og i 1973, ble også Ankenes Alpinklubb etablert. Klubben er i dag også eier av anlegget etter at de kjøpte det i 1991. Anlegget strekker seg fra den øvrige delen av bebyggelsen på Ankenesstrand, og bortimot helt til toppen av det lille, avrundete fjellpartiet, Ankenesfjellet. Høydeforskjellen er på 295 m. Grunnet mørketiden, er høysesongen fra februar til mai. Rundt påske er det muligheter for snørekjøring etter tråkkemaskin opp til Skaret, 650 moh.

Arctic skipass 
Som et samarbeidsprosjekt mellom Ankenes alpinanlegg, Narvikfjellet, Riksgränsen, Björkliden og Abisko, kan man kjøpe skipass som kan benyttes ved alle de nevnte alpinanleggene. Skipasset kan kjøpes som 3-dagerskort, 4-dagerskort og 7-dagerskort.

Alpinanlegg i Norge
Sport i Narvik
Idrettsanlegg i Nordland
Byggverk i Narvik
Heavy Rain

Heavy Rain er et eventyrspill fra 2010. Spillet ble utviklet av Quantic Dream, og utgitt av Sony Interactive Entertainment, en underavdeling av Sony.

Handling 
Man kan styre fire personer i spillet, småbarnspappa Ethan Mars, privatdetektiv Scott Shelby, journalist Madison Paige, og FBI-agent Norman Jayden. Alle fire leter de etter barne-morderen «The Origami Killer». Han kidnapper barn, og holder dem så til fange i en uke før han tar livet av dem. Han har så langt hatt åtte ofre, og nå har han kidnappet Shaun Mars, sønnen til Ethan Mars. Morderen etterlater seg også alltid en origami-figur på åstedet.

Quantic Dream har kommet med et nytt kontroll-system til spillet, hvor man blant annet skal riste på konsollen eller bevege pilen langt nok til venstre. De har også laget en ny måte å fordype historien, av og til kommer det valg surrende over hodet til karakteren man spiller, slik at man for eksempel skal trykke på X for å få karakteren til å si unnskyld. Det blir vanskeligere og vanskeligere å lese valgene etter hvor stresset personen er eller hvis vedkommende er i en livstruende situasjon.

Eksterne lenker 
 

Eventyrspill
Videospill fra 2010
Videospill utviklet i Frankrike
Selskabet for Trykkefrihedens rette Brug

Selskabet for Trykkefrihedens rette Brug, også kalt Trykkefrihedsselskabet, var et dansk selskap som ble stiftet i mars 1835 av liberale krefter som ville motvirke en skjerpelse av sensuren under eneveldet. 

I 1848 ble selskapet oppløst og med Grundloven av 1849 ble det innført full trykkefrihet.

Selskapet hadde også som formål å motarbeide misbruk av trykkefriheten og virke til folkeopplysning. Selskapet ga ut Dansk Folkeblad og en rekke skrifter med sikte på folkeopplysning. Det utlyste også en rekke prisoppgaver. Medlemmer av selskapet mottok både Dansk Folkeblad og de forskjellige skriftene som selskapet ga ut.

Eksterne lenker 
 Selskabet for Trykkefrihedens rette Brug – om sig selv, fra en av selskapets utgivelser fra 1836

Danske organisasjoner
Etableringer i 1835
Opphør i 1848
1835 i Danmark
1848 i Danmark
Norske Talenter (sesong 3)

Norske Talenter sesong 3 er tredje sesong av Norske Talenter, et norsk underholdningsprogram basert på Britain's Got Talent fra Storbritannia. Sesong tre hadde premiere 5. mars 2010 på TV 2 der Thomas Giertsen, Mia Gundersen og Alex Rosén var dommere, mens Marthe Sveberg Bjørstad og John Brungot var programledere. Sesongen endte med finalen 21. mai der rapartisten Kristian Rønning ble kåret som vinneren.

Livesendinger

Semifinale 1

Semifinale 2

Semifinale 3

Semifinale 4

* Erlend Pagander Tysnes var semifinalist, men måtte trekke seg. Dermed kom danseren Camilla inn i stedet.

Finale

Dommernes stemmer

X-er

Eksterne lenker
 
 Artikkel om illusjonist Alexx Alexxander og buktaler Erik Mogen Stenersen i finalen 2010
Paul Murray (langrennsløper)

Paul Murray (født 8. mai 1977 i St. Petersburg) er en australsk langrennsløper.

Han debuterte i verdenscupen i langrenn 28. desember 2000, og hans beste individuelle verdenscup-plassering er en 29.-plass i klassisk sprint fra 2005.

Murray representerte Australia under Vinter-OL 2010 og 2010.

OL-resultater 

Torino 2006

 Individuell sprint, fristil: 51.-plass

Vancouver 2010
 Sprint, klassisk: 55.-plass
 Lagsprint, fristil: 20.-plass

Eksterne lenker 
 

 

Australske langrennsløpere
Deltakere under Ski-VM 2001
Deltakere under Ski-VM 2003
Deltakere under Ski-VM 2005
Deltakere for Australia under Vinter-OL 2006
Langrennsløpere under Vinter-OL 2006
Deltakere under Ski-VM 2007
Deltakere under Ski-VM 2009
Deltakere for Australia under Vinter-OL 2010
Langrennsløpere under Vinter-OL 2010
Personer fra Sankt Petersburg
Fødsler i 1977
Bruchus rufimanus

Bruchus rufimanus er en bille som tilhører familiegruppen bladbiller (Chrysomelidae). Den er registrert i Norge, men er sjelden (? muligens bare på importerte matvarer). Både larvene og de voksne (imago) billene lever av å spise frø.

Bruchus rufimanus tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

Eksterne lenker 
 
 Bruchus rufimanus - Fauna Europaea
 Norsk entomologisk forening

Frøbiller
Biller formelt beskrevet i 1833
Bruchus ulicis

Bruchus ulicis er en bille som tilhører familiegruppen bladbiller (Chrysomelidae). Den er registrert i Norge, men er sjelden (? muligens bare på importerte matvarer). Både larvene og de voksne (imago) billene lever av å spise frø.

Bruchus ulicis tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

Eksterne lenker 
 
 Bruchus ulicis - Fauna Europaea
 Norsk entomologisk forening

Frøbiller
Biller formelt beskrevet i 1858
Peter Mlynár

Peter Mlynár (født 1. mars 1988) er en slovakisk langrennsløper.

Han debuterte i verdenscupen i langrenn 23. november 2008, og hans beste individuelle verdenscup-plassering er en 47.-plass i klassisk sprint fra 2009.

Mlynár representerte Slovakia under Vinter-OL 2010 og 2014.

Under Vinter-OL 2022 i Beijing, ble han nummer 58 på 15 kilometer klassisk intervallstart.

OL-resultater 
Vancouver 2010
  4 x 10 kilometer stafett: 12.-plass
 Sprint, klassisk: 57.-plass

Sotsji 2014
 Sprint, fristil: 66.-plass

Referanser

Eksterne lenker 
 

Slovakiske langrennsløpere
Deltakere for Slovakia under Vinter-OL 2010
Langrennsløpere under Vinter-OL 2010
Deltakere under Ski-VM 2011
Deltakere under Ski-VM 2013
Deltakere for Slovakia under Vinter-OL 2014
Langrennsløpere under Vinter-OL 2014
Deltakere under Ski-VM 2015
Deltakere under Ski-VM 2017
Deltakere for Slovakia under Vinter-OL 2018
Langrennsløpere under Vinter-OL 2018
Deltakere for Slovakia under Vinter-OL 2022
Langrennsløpere under Vinter-OL 2022
Personer fra Poprad
Bruchus tristiculus

Bruchus tristiculus er en bille som tilhører familiegruppen bladbiller (Chrysomelidae). Den er registrert i Norge, men er sjelden (? muligens bare på importerte matvarer). Både larvene og de voksne (imago) billene lever av å spise frø.

Bruchus tristiculus tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

Eksterne lenker 
 
 Bruchus tristiculus - Fauna Europaea
 Norsk entomologisk forening

Frøbiller
Biller formelt beskrevet i 1839
Spermophagus calystegiae

Spermophagus calystegiae er en bille som tilhører familiegruppen bladbiller (Chrysomelidae).  Den er registrert i Norge, men er sjelden (? muligens bare på importerte matvarer). Både larvene og de voksne (imago) billene lever av å spise frø.

Spermophagus calystegiae tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

Eksterne lenker 
 
 Spermophagus calystegiae - Fauna Europaea
 Norsk entomologisk forening

Frøbiller
Biller formelt beskrevet i 1957